hotchpotch/miracl-hf-unified huggingface dataset:
Maytansinoidit
Maytansinoidit ovat makrosyklisiä ansamysiineihin kuuluvia orgaanisia yhdisteitä. Rakenteeltaan ne ovat maytansiinin johdannaisia. Maytansinoideilla on biologista aktiivisuutta ja monia niistä käytetään tai tutkitaan käytettäväksi muun muassa syöpälääkkeinä. Maytansinoidit poikkeavat sikäli muista antimysiineistä, että niitä esiintyy kasveissa eikä mikro-organismeissa.
Ensimmäinen maytansinoideihin kuuluva yhdiste maytansiini eristettiin vuonna 1979 kelastien sukuun kuuluvasta lajista "Maytenus ovatus". Sittemmin niitä on eristetty myös muista samaan sukuun kuuluvista lajeista, muista kelaskasvien heimon lajeista sekä myös eräistä tyräkkikasveista ja paatsamakasveista. Luonnossa esiintyviä maytansinoideja on vuoteen 2004 mennessä eristetty lähes 50 ja niitä ovat maytansiinin lisäksi muun muassa maytanbutiini ja maytanvaliini.
Maytansinoidien perusrakenne koostuu aromaattisesta bentseenirenkaasta, johon on liittynyt 19 atomista koostuva makrosyklinen laktaamirengas. Aromaattisessa renkaassa on substituenttina myös klooriatomi. Muita maytansinoideille tunnusomaisia rakenteellisia piirteitä ovat epoksidirengas, rengasrakenteinen karbamaatti sekä aminohappoon esteröitynyt hydroksyyliryhmä C3-asemassa. Lisäksi tunnetaan eräitä maytansinoideja kuten trefloriini ja trenudiini, joissa makrolaktaamirakenteeseen on fuusioitunut toinen 12 atomista koostuva laktaamirengas. Kasvit syntetisoivat maytansinoideja lähtien 3-amino-5-hydroksibentsoehaposta.
Maytansinoideilla on havaittu olevan antifungisidisia ja alkueläimiä tappavia ominaisuuksia. Lääketieteellisesti tärkein ominaisuus on kuitenkin maytansinoidien syöpäsolujen kasvua estävät vaikutukset. Maytansinoidien on osoitettu olevan tehokkaita muun muassa eräitä leukemia, melanooma ja keuhkosyöpätyyppejä vastaan. Tärkeitä kliinisessä tutkimuksessa ja jo käytössäkin olevia syöpälääkkeitä ovat maytansinoidien ja vasta-aineiden konjugaatit. Tällaisia ovat esimerkiksi mertansiinin eli emtansiinin ja ravtansiinin johdannaiset trastutsumabi-emtansiini, lorvotutsumabi-mertansiini ja anetumabi-ravtansiini. Maytansinoidien syöpäkasvainten kasvua estävät ominaisuudet perustuvat siihen, että ne sitoutuvat syöpäsolujen tubuliiniin, mikä estää näiden solujen kasvun ja jakaantumisen.
Damage Control
Damage Control on Marvel Comicsin sarjakuvissa esiintyvä rakennus- ja urakointiyhtiö. Yhtiö on erikoistunut supersankareiden ja superroistojen välisten taisteluiden jättämien tuhojen korjaamiseen. Yhtiö teki ensiesiintymisensä vuonna 1988 "Marvel Age Annual" -lehden numerossa 4 ja esiintyi vuosina 1989–1991 omassa sarjakuvassaan.
Anne Marie Hoag perusti Damage Controlin Tony Starkin ja Wilson Fiskin rahoituksen avulla, vaikka Stark ei mielellään tehnyt yhteistyötä Fiskin kanssa tämän rikollistaustan vuoksi. Yhtiön työntekijät ovat vuosien varrella mm. seuranneet superrikollisten joukkopakoa, kohdanneet Tohtori Doomin, joutuneet Tuomarin uhkailemiksi sekä tavanneet voimakkaita kosmisia olentoja, kuten Hopeasurffarin ja Galactusin. He ovat tehneet yhteistyötä Ryhmä-X:n kanssa, tutustuneet lähemmin Uusiin Sotureihin ja melkein joutuneet Hulkin hyökkäyksen kohteeksi.
Hoagin saatua hallitukselta uuden työn, hän nimitti Robin Chapelin seuraajakseen. Stark ja Fisk myivät omat osakkuutensa yhtiöstä, koska Stark ei halunnut jatkaa yhteistyötä eikä Fisk luottanut Robinin kykyihin johtaa yhtiötä. Myöhemmin yhtiö nimeltä Carlton Co. otti Damage Controlin hallintaansa ja yritti tehdä yhtiöstä tuottoisamman, mutta monet työntekijät raivostuivat tästä ja yhtiö ajautui melkein konkurssiin. Hoag suostutteli YPKVV:n sijoittamaan yhtiöön ja sai näiltä lainan ostaakseen yhtiön takaisin itselleen. Myöhemmin YPKVV:lle selvisi, että Fisk oli yhtiön edellinen myynti oli Fiskin juoni saada se halvalla takaisin hallintaansa. "Acts of Vengeance" -sarjakuvan tapahtumien aikana kaupunki oli kärsinyt vakavia vahinkoja ja Fisk oli hyötynyt siitä rahallisesti, kun Damage Control oli palkattu korjaamaan tuhot.
Supersankari Herkules on nähty useita kertoja työskentelemässä Damage Controlille. Kerran hän joutui sinne yhdyskuntapalveluun riehuttuaan humalaisena. Hänestä tuli myöhemmin vakituinen työntekijä, kun hän joutui maksamaan vahingonkorvauksia superroisto Constrictorille, joka kärsi vakavia vammoja Herkuleksen yrittäessä napata hänet.
Damage Control esiintyy "Ultimate Spider-Manin" jaksossa "Vauriot". Romutusryhmää vastaan käydyn taistelun jäkeen, Hämähäkkimies ja hänen tiiminsä (Voimamies, Rautanyrkki, Nova ja Valkoinen Tiikeri) saivat Nick Furylta käskyn työskennellä Damage Controlille, jotta nämä voisivat siivota jälkensä ja selvittää Romutusryhmän todellisen motiivin. Hämähäkkimies huomaa siivoustöiden toimivan peitteenä pankkirosvouksille ja alkaa epäillä Damage Controlin toimitusjohtajaa Mac Porteria. Hämähäkkimies murtautuu myöhemmin Damage Controlin toimistoon tutkiakseen Porteria, mutta saakin tietää neljän Damage Controlin työntekijän olevan valeasuinen Romutusryhmä, jotka käytivät asemaansa ja yhtiön resursseja ryöstöjen toteuttamiseen. Mac saapui myöhemmin auttamaan Hämähäkkimiehen tiimiä Romutusryhmän pysäyttämisessä. Mac Porter suunniteltiin muistuttamaan Damage Controlin luojaa Dwayne McDuffieta, jonka muistolle jakso oli omistettu.
Jur Vrieling
Jur Vrieling (s. 31. heinäkuuta 1969) on alankomaalainen esteratsastaja, maailmanmestari, Euroopan-mestari sekä olympiamitalisti.
Vrieling aloitti ratsastuksen harrastamisen, kun hän oli 13-vuotias.
Kilpauran hän aloitti vuonna 1990.
Ensimmäisen arvokisamitalinsa hän saavutti Lontoon olympialaisten 2012 joukkuekilpailussa. Tuolloin hänen hevosenaan kilpaili vielä pääasiallisesti "Bubalu".
MM-kultaa Vrieling voitti joukkueensa kanssa Normandiassa vuonna 2014. Seuraavana vuonna Hollannin joukkue voitti euroopanmestaruuden Aachenissa.
Vrieling on perustanut Hollantiin oman hevostallin, jossa valmennetaan kilpahevosia.
Malesian Superliiga
Malesian Superliiga "()" on maan jalkapallon korkein sarjataso. Sarja perustettiin vuoden 2004 sarjauudistuksessa, jolloin se korvasi Liga Perdana 1:n maan korkeimpana sarjatasona.
Superliigan alapuolelle muodostettin Valioliiga. Sarjassa pelasi aluksi kahdeksan joukkuetta. Nykyisin Superliigassa pelaa 12 joukkuetta, jotka pelaavat kaksinkertaisen sarjan. Sarjan voittaja on maan mestari ja selviytyy AFC:n Mestarien Liigan karsintoihin. Sarjan kaksi viimeistä putoavat sarjaporrasta alemmas.
Malesian jalkapallomestaruus ratkaistiin ensimmäistä kertaa vuonna 1982. Tätä ennen maassa pelattiin vain osavaltioiden sisäisistä mestaruuksista.
PROM
PROM (lyhenne sanoista Programmable Read-Only Memory) on tietokonemuisti, joka toimii muuten samalla tavalla kuin ROM, mutta siinä ei ole dataa valmiina, vaan ennen ensimmäistä käyttökertaa se täytyy ohjelmoida ja sen jälkeen sitä ei voi enää ohjelmoida, vain lukea eli ohjelmoinnin jälkeen se käyttäytyy kuten ROM. Tämän muistin on syrjäyttänyt muut muistit kuten Flash-muisti, EPROM ja EEPROM.
Jussi Välimaa
Jussi Pekka Välimaa (syntynyt maaliskuussa 1956) on suomalainen Jyväskylän yliopiston Koulutuksen tutkimuslaitoksen korkeakoulututkimuksen professori. Hänet nimitettiin Koulutuksen tutkimuslaitoksen johtajaksi ja samalla koulutustutkimuksen professuuriin 1. elokuuta 2017 alkaen.
Välimaa kirjoitti ylioppilaaksi Mäntän yhteiskoulusta vuonna 1976. Hän valmistui Jyväskylän yliopistosta filosofian kandidaatiksi 1984, lisensiaatiksi 1991 ja filosofian tohtoriksi 1995. Hänen englanninkielisen väitöskirjansa aiheena oli "Higher education cultural approach". Jussi Välimaan viimeisin kirja on nimeltään "OPINTEILLÄ OPPINEITA -Suomalainen korkeakoulutus keskiajalta 2000-luvulle". Teoksen julkaisija on University Press of Eastern Finland .
Ennen korkeakoulututkimuksen professuuria Välimaa toimi useissa eri tehtävissä (amanuenssi, toimitussihteeri, päätoiminen tuntiopettaja, apulaissihteeri/tiedottaja, tutkija, erikoistutkija) Jyväskylän yliopistossa vuosina 1984–2001. Hän hoiti korkeakoulututkimuksen professuuria vuodesta 2001, ja nimitettiin korkeakoulututkimuksen professorin virkaan vuonna 2005.
Hän on ollut Academia Europæan jäsen vuodesta 2011.
Salatut elämät (esityskausi 2017–2018)
Salattujen elämien kahdeskymmenes esityskausi esitettiin MTV3-kanavalla syksystä 2017 kevääseen 2018.
Michael Maniaci
Michael Maniaci (s. 1976) on yhdysvaltalainen oopperalaulaja. Maniaci on kontratenori jolla on sopraanon ääniala. Maniaci pystyy laulamaan sävelen C6 ("sopraano-c"). Maniacin korkea ääni johtuu vain vähäisesti murrosiässä kehittyneestä kurkunpäästä. Maniacin äänihuulet pidentyivät ja paksuuntuivat murrosiässä vain hieman. Maniacia kutsutaan miessopraanoksi. Maniaci on esiintynyt oopperassa ja levyttänyt oopperamusiikkia. Toinen puoli Maniacin kasvoista on halvaantunut.
Kaksoisdiagnoosi
Kaksoisdiagnoosi tarkoittaa, että henkilöllä on vähintään yksi mielenterveyden häiriö ja komorbidi päihdehäiriö. Alkoholismi ja mielenterveysongelmat liittyvät usein toisiinsa eli alkoholismin taustalta paljastuu usein mielenterveysongelma. Suomessa usein mielenterveystyö ja päihdetyö liittyvät käsitteinä toisiinsa, puhutaan mielenterveys- ja päihdetyöstä.
Vuonna 1990–1992 Yhdysvalloissa suoritettu ensimmäinen National Comorbidity Survey -tutkimus (NCS) paljasti, että 45 prosentilla heistä joilla oli alkoholiongelma oli vähintään yksi mielenterveysongelma ja 72 prosentilla huumeongelmaisista oli vähintään yksi mielenterveysongelma. Tutkimus myös paljasti, että mielenterveysongelma oli ensin ja päihdehäiriö alkoi vuosi tai yli siitä kärsimisen jälkeen. NCS-tutkimus on toistettu vuonna 2002.
Vuonna 2005 julkaistun tutkimuksen mukaan mielenterveyden häiriön hoitaminen saattaa estää päihdehäiriön kehittymisen. Tutkimuksessa löydettiin itselääkityshypoteesiin perustuen positiivinen korrelaatio mielenterveyspalveluiden riittämättömyyden ja laittomien huumeiden käytön väliltä sekä negatiivinen korrelaatio mielenterveyspalvelujen käytön ja raskaan alkoholinkäytön väliltä.
Yksi suurimmista vaikeuksista skitsofrenian hoidossa on komorbidi päihdehäiriö.
Kaksoisdiagnoosien erotusdiagnostiikka on vaativaa. Erotusdiagnostiikassa voidaan käyttää puolistrukturoitua SCID-haastattelua (structured clinical interview for DSM) ja PRISM-haastattelua (psychiatric research interview for substance and mental disorders).
Southeasen rautatieasema
Southeasen rautatieasema on rautatieasema Southeasen kylässä East Sussexissa. Se on East Coastway Linesta haarautuvalla Seafordin radalla. Asemalle liikennöi Southern-junayhtiö.
Asema avattiin 1. syyskuuta 1906 nimellä Southease and Rodmell Halt. Nykyiseen muotoonsa nimi lyheni 12. toukokuuta 1980. Asemaa käytti 20 662 matkustajaa kaudella 2014–2015.
Modern Life Is Rubbish
Modern Life Is Rubbish on Blurin toinen studioalbumi, joka julkaistiin toukokuussa 1993. Albumi ei saanut toivottavaa suosiota ja he melkein joutuivat eroamaan Food Recordsista, mutta seuraava albumi, "Parklife" pärjäsi paljon paremmin, joka nosti yhtyeen suosiota vuonna 1994.
Blur oli osana baggy-skeneä, joka oli kuuluisaa 1990 luvun aikaisessa Englannissa. Skenen hiipuessa yhtye huomasi olevansa 60 tuhannen punnan velassa, ja lähti se lähti Yhdysvaltain kiertueelle, minkä seurauksena Blur oli vaarassa joutua irtisanotuksi levy-yhtiö Foodista.
Newhaven Townin rautatieasema
Newhaven Townin rautatieasema on rautatieasema Newhavenissa East Sussexissa. Se on East Coastway Linesta haarautuvalla Seafordin radalla. Asemalle liikennöi Southern-junayhtiö.
Asema avattiin 6. joulukuuta 1847 nimellä Newhaven. Nykyinen nimi otettiin käyttöön heinäkuussa 1864. Asemaa käytti 320 388 matkustajaa kaudella 2014–2015.
Empire of the Clouds
Empire of the Clouds on brittiläisen Iron Maiden -yhtyeen kappale ja single vuonna 2015 ilmestyneeltä tupla-albumilta "The Book of Souls". Single julkaistiin itse albumin jälkeen, 16. maaliskuuta 2016. Se julkaistiin rajoitettuna 5500 kappaleen painoksena. Bruce Dickinsonin kirjoittama ”Empire of the Clouds” on kestoltaan kahdeksantoista minuuttia pitkä, mikä tekee siitä Iron Maidenin uran pitkäkestoisimman kappaleen. Se on kestoltaan noin viisi minuuttia pidempi kuin yhtyeen uran toiseksi pisin kappale, vuoden 1984 "Powerslave" -albumin päätösnumero ”Rime of the Ancient Mariner”.
Virtapohja
Virtapohja voi tarkoittaa:
Valeria
Valeria on latinalaisperäinen naisen etunimi, joka nykyäänkin on käytössä muun muassa italian-, espanjan-, saksan- ja venäjänkielisissä maissa. Alkuperältään se on naispuolinen vastine roomalaisille miehennimille Valerius ja Valerianus, joka on johdettu latinan verbistä "valere" ("olla voimakas"). Roomalais­aikana nimi esiintyi Valeriusten sukuun kuuluvilla naisilla.
Suomessa nimi Valeria on Väestö­rekisteri­keskuksen tietojen mukaan annettu kesäkuuhun 2017 mennessä 556 henkilölle. Nimeä ei ole suomen- eikä ruotsinkielisessä kalenterissa, mutta ortodoksisessa kalenterissa se esiintyy 7. kesäkuuta, Pyhän Valerian, Palestiinan Caesareassa 300-luvulla surmatun kristityn marttyyrin muistopäivänä.
Márta Rudas
Márta Andal-Rudas (14. helmikuuta 1937 Debrecen – 5. kesäkuuta 2017) oli unkarilainen keihäänheittäjä ja olympiamitalisti.
Rudas saavutti olympiahopeaa Tokiossa 1964. Rooman kesäolympialaisissa 1960 hän sijoittui yhdeksänneksi ja Méxicon kesäolympialaisissa 1968 neljänneksi.
Luettelo olympiakisojen boikoteista
Olympiakisojen historiassa boikotteja on ollut 6 kertaa, kaikki kesäolympialaisissa. Ensimmäinen boikotti tapahtui vuoden 1936 kesäolympialaisissa ja viimeisin vuoden 1988 kesäolympialaisissa. Rhodesia on ainoa maa, jota on kielletty osallistumasta olympialaisiin, kun Kansainvälinen olympiakomitea peruutti kutsun vuoden 1972 kesäolympialaisiin muiden Afrikan valtioiden vastustuksen vuoksi.
Primer Pasiente
Primer Pasiente on kolmen suomalaisen hardcore punk -yhtyeen, Valse Tristen, Silmäosaston ja Eevan tyttärien split-EP. Se julkaistiin vuonna 1995 kahden 7″ vinyylin painoksena.
Valse Tristen osuudet äänitettiin Porissa toukokuussa 1995, ja Eevan Tyttärien osuudet Astia-studiolla 28. heinäkuuta 1995. Silmäosaston kappaleiden äänitysajankohta- ja paikka on tuntematon.
Anne Pashley
Anne Irons (o.s. Pashley, 5. kesäkuuta 1935 Skegness – 7. lokakuuta 2016) oli brittiläinen pikajuoksun olympiamitalisti ja oopperalaulaja.
Pashley saavutti 4×100 metrin viestijuoksussa olympiahopeaa Melbournessa 1956 ja 100 metrillä EM-pronssia Bernissä 1954.
Urheilu-uransa jälkeen Pashley loi uran oopperalaulajana. Hän kuoli 81-vuotiaana 7. lokakuuta 2016.
Porsche Supercup -kausi 2017
Porsche Mobil 1 Supercup -kausi 2017 on Porsche Supercup -sarjan 25. kausi. Kausi alkoi 13. toukokuuta Espanjan Barcelonassa ja päättyy 29. lokakuuta Meksikon Autódromo Hermanos Rodríguezin radalla. Kauden kilpailut ajetaan Formula 1 -sarjan kisaviikonloppujen yhteydessä.
Hunsala
Hunsala on kylä Lopen kunnan eteläosassa Kanta-Hämeessä.
Hunsala sekä naapurikylät Pilpala ja Teväntö ovat Lopen vanhimpia kyliä.
Hunsalan läpi kulki vuodesta 1911 vuoteen 1967 junia Hyvinkään ja Karkkilan välisellä kapearaiteisella yksityisradalla, ja kylässä on siihen liittyvä entinen rautatieasema. Hunsalan työväentalo on vuodelta 1912 ja sen rakentanut työväenyhdistys on perustettu vuonna 1906.
Vuonna 1923 ensi-iltansa saaneen Erkki Karun elokuvan "Nummisuutarit" ulkokohtauksia kuvattiin Hunsalan ja Pilpalan kylissä.
Helsingin kaupunginjohtaja
Helsingin kaupunginjohtaja oli vuonna 1921–2017 Helsingin kaupungin ylin viranhaltija, jonka tehtävänä oli johtaa kaupunginhallituksen alaisena kaupungin hallintoa, taloudenhoitoa ja muuta toimintaa. Kaupunginjohtajan oli lisäksi huolehdittava asioista, jotka eivät kuuluneet apulaiskaupunginjohtajan toimialaan tai sivusivat kahden tai useamman apulaiskaupunginjohtajan toimialaa.
Kaupunginjohtajan toimialaan kuuluivat kaupungin toiminnan ja talouden yleissuunnittelu, henkilöstöpolitiikka, elinkeinoasiat, valmiussuunnittelu, talousarvion valmistelu ja sen noudattamisen valvonta, sisäinen valvonta ja riskienhallinta sekä taloushallintoon liittyvät asiat yleensä ja riippumatta siitä mitä lautakuntaa, virastoa tai laitosta asia koskee. Lisäksi kaupunginjohtajan toimialaan kuuluivat asiat, jotka koskivat kaupunginkansliaa, 
taloushallintopalvelu-liikelaitoksen johtokuntaa, ja tarkastuslautakunnan yleishallintoa.
Vuoden 2017 valtuustokauden alusta lukien kaupunginjohtajan virka lakkautettiin ja Helsinki siirtyi hallinnossaan 1. kesäkuuta 2017 niin kutsuttuun pormestarimalliin.
Antti Tulenheimosta alkaen tasavallan presidentti myönsi Helsingin kaupunginjohtajalle ylipormestarin arvonimen.
Vuodesta 2013 alkaen kaupunginjohtajalle on maksettu palkkaa 15 288 euroa kuukaudessa ja apulaiskaupunginjohtajille 12 800 euroa kuukaudessa.
Pilpala
Pilpala on kylä Lopen kunnan eteläosassa Kanta-Hämeen maakunnassa. Sekä Lopelle, Karkkilaan että Läyliäisiin on kylästä matkaa noin 14 kilometriä.
Pilpala ja sen silloiset kaksi taloa mainitaan ensi kerran laamannintuomiossa vuodelta 1452. Pilpala sekä naapurikylät Hunsala ja Teväntö ovatkin Lopen kunnan vanhimpia kyliä. Pilpalan keskeisiä maatiloja ovat olleet Hyrrynmäellä sijainneet Hyrry, Olli ja Lättilä. Sotien jälkeen Pilpalassa asui viitisensataa ihmistä, ja kylässä toimi sahalaitos, mylly sekä kaksi kauppaa, Osuusliike Ahjo ja Läyliäisten Osuuskauppa. 2010-luvun alkupuolella asukkaita oli pari-kolmesataa.
Hyrrynmäen juurella on Etelä-Suomen suurin lähde, kahden hehtaarin suuruinen Hyrryn lähde. Se on luontoarvojensa ansiosta liitetty Metso-suojeluohjelmaan.
Pilpalan vesimyllyn rakensi vuonna 1895 pertteliläinen Juho Sacklin. Vesisaha toimi kosken rannalla 1700-luvun lopulta 1900-luvun alkuun. Myllymaisemaan liittyy kaksi hirsistä asuinrakennusta sekä seuratalo 1900-luvun alkupuolelta. Myllyltä kulkee polku suositulle uimapaikalle Näkyvänlammelle.
Vuonna 1923 ensi-iltansa saaneen Erkki Karun elokuvan "Nummisuutarit" ulkokohtauksia kuvattiin Hunsalan ja Pilpalan kylissä.
Pilpalan myllyn ja kosken luona kuvattiin vuonna 1958 ensi-iltansa saanutta elokuvaa "Nuori mylläri".
Libyalainen kirjoitus
Libyalainen kirjoitus on muinaisten berberien käyttämä konsonanttikirjaimisto. Se perustuu seemiläisiin kirjoitusjärjestelmiin ja muistuttaa enemmän eteläseemiläistä kuin foinikialaista kirjoitusta.
Vanhin ajoitettu libyalaisen kirjoituksen muoto on itänumidialainen kirjoitus 100-luvulta eaa. Se on pystytty pääosin tulkitsemaan kaksikielisten libyalais-puunilaisten ja -latinalaisten tekstien avulla. Kirjoituksen suunta vaihtelee oikealta vasemmalle tai alhaalta ylöspäin. Ajanlaskun alusta on peräisin länsinumidialainen kirjoitus. Sen kanssa lähes samanaikainen on fezzanilais-tripolitanialainen kirjoitus. Libyalaista kirjoitusta on löydetty myös Kanariansaarilta. Berberikieliä edustavat muistomerkit ovat yleensä erisnimiä sisältäviä lyhyitä piirtokirjoituksia, joiden tulkinta on vaikeaa. Parhaiten tunnetaan tuaregien vielä nykyäänkin käyttämä tifinagh, joka perustuu fezzanilais-tripolitanialaiseen kirjoitukseen.
Waldemar Walli
Anshelm Waldemar Walli, sukunimi vuoteen 1906 "Wallin" (7. kesäkuuta 1847 Pori – 23. tammikuuta 1925 Tampere) oli suomalainen kirkkoherra ja valtiopäivämies.
Wallin vanhemmat olivat kauppias, merimieshuoneen johtaja William Anshelm Wallin ja Anna Dorotea Wilhelmina Winter. Hän pääsi ylioppilaaksi Turun lukiosta 1847 ja suoritti Helsingin yliopistossa teologian erotutkinnon 1869. Walli vihittiin papiksi 1870.
Walli toimi aluksi kappalaisena Pomarkussa ja Uudessakaupungissa. Hän oli Uudenkaarlepyyn kirkkoherrana 1879–1885 sekä Oulussa kirkkoherrana 1885–1905. Sen jälkeen kun Kuopion hiippakunnan piispanistuin siirretiin Ouluun vuonna 1900 Walli toimi myös Oulun hiippakunnan tuomiorovastina 1900–1905. Viimeksi Walli oli Tampereen kirkkoherrana vuodesta 1905 alkaen. Hän oli myös Porvoon tuomiokapitulin asessorina ja osallistui edustajana säätyvaltiopäiville. Walli oli oli ainoa Suomen kirkon pappi joka joutui kenraalikuvernööri Nikolai Bobrikovin maastakarkoittamaksi neljän kuukauden ajaksi vuonna 1903.
Waldemar Walli oli naimisissa 1870–1920 Selma Katarina Bergrothin (k. 1920) kanssa.
Nimellä "Waldemar Wallin":
Nimellä "Waldemar Walli":
Thérèse D.
Thérèse D. ("Thérèse Desqueyroux") on Claude Millerin ohjaama ranskalainen elokuva vuodelta 2012. Sen käsikirjoitus pohjautuu François Mauriacin romaaniin "Myrkyttäjätär" (1927). Elokuva jäi Claude Millerin viimeiseksi ohjaukseksi, sillä hän kuoli huhtikuussa 2012. Se esitettiin vuonna 2012 Cannesin elokuvajuhlien päätöselokuvana kilpailun ulkopuolella.
Samasta aiheesta on Georges Franju ohjannut elokuvan "Therese, myrkyttäjätär" (1962).
Tapahtumat sijoittuvat 1920-luvun loppupuolen Lounais-Ranskaan. Thérèse Laroque suostuu menemään järkiavioliittoon, joka sitoo yhteen kaksi varakasta sukua. Tuleva puoliso on porvarillinen maanomistaja Bernard Desqueyroux. He asettuvat asumaan suvun maatilalle, joka sijaitsee laajan mäntymetsän keskellä. Bernard on intohimoinen metsästäjä ja pitää kiinni sukuperinteistä. Pian Thérèse kuitenkin tuntee tukahtuvansa avioliiton yksitoikkoisuuteen. Hän synnyttää tyttären Marien, mutta ikävystyminen tuntuu kasvavan päivä päivältä. Bernard kärsii epämääräisistä oireista, joihin hän saa lääkkeeksi arsenikkia. Thérèse käyttää tilaisuutta hyväkseen ja yrittää myrkyttää miehensä, mutta jää kiinni reseptin väärentämisestä. Hänen oma perheensä hylkää hänet, samoin hänen oma miehensä. Hän joutuu oikeuteen väitetystä murhayritykestä, mutta hänen miehensä ja tämän sukulaiset haluavat säilyttää kulissit maalaisyhteisössä ja kertovat tapahtumista oman versionsa. Syyte hylätään, ja Thérèse pidetään suljettuna taloon. Lopulta hän pääsee lähtemään ja muuttaa Pariisiin sillä ehdolla, että hän palaa vain häihin ja hautajaisiin.
Luettelo Catherine Zeta-Jonesin saamista palkinnoista ja ehdokkuuksista
Tämä on luettelo Catherine Zeta-Jonesin saamista palkinnoista ja ehdokkuuksista
Catherine Zeta-Jones voitti "Chicago sekä "Ansa viritetty"-elokuvien myötä useamman palkinnon.
Catherine Zeta-Jonesin filmografia
Tämä on luettelo Catherine Zeta-Jonesin filmografiasta.
Topeno
Topeno on kylä Lopen kunnan länsiosassa Kanta-Hämeen maakunnassa. Yhdessä Vojakkalan kylän kanssa Topeno kuuluu valtakunnallisesti merkittäviin rakennettuihin kulttuuriympäristöihin Suomessa.
Topenon kylä mainitaan asiakirjoissa ensi kerran vuonna 1470. Vanhimpia nimeltä tunnettuja taloja Topenolla ovat Hurri, Tirra, Hemmo, Suutari, Sorri, Hokkala ja Peura. Uudempia maatiloja ovat Siukola, Lukana, Kallela, Pekkala ja Ollikkala. Kylä jakautui isossajaossa vanhan kyläkeskuksen muodostamaan isokylään sekä Vähä-Peuran, Iso-Peuran ja Hokkalan muodostamaan pikkukylään, jonka paikalla on tosin ollut asutusta jo 1600-luvulla. Nykyisin Topenon isokylän kantatalot, Hemmo, Sorri, Hurri ja Suutari sijaitsevat peräkkäin Topenojoen pohjoispuolella Topenontien varrella. Kylän rakennukset ovat pääosin peräisin 1910- ja 1920-luvulta. Iso- ja pikkukylän välissä seisoo vuonna 1899 rakennettu ja 1923 laajennettu koulutalo, joka syksystä 2010 alkaen toimii kolmen opettajan voimin nimellä Länsi-Lopen koulu ja saa oppilaita myös Vojakkalasta. Topenojoessa on kylän kohdalla kolme-neljä koskea, joiden vesivoimalla on aikoinaan käytetty monia myllyjä.
Newhaven Harbourin rautatieasema
Newhaven Harbourin rautatieasema on rautatieasema Newhavenissa East Sussexissa. Se on East Coastway Linesta haarautuvalla Seafordin radalla. Asemalle liikennöi Southern-junayhtiö.
Asema avattiin 17. toukokuuta 1886. Se suljettiin elokuussa 1914, mutta avattiin taas uudelleen 5. toukokuuta 1919. Sitä käytti 50 878 matkustajaa kaudella 2014–2015.
Argentiina kesäolympialaisissa 2012
Argentiina osallistui Lontoossa järjestettyihin vuoden 2012 olumpialaisiin. Argentiina sai lähetettyä 137 jäsenisen kilpailijajoukkueen joista 96 oli miehiä ja 41 oli naisia. Osallistujia riitti 22 eri urheilulajiin. Maa voitti olumpialaisista yhden kultamitalin, yhden hopeamitalin ja kaksi pronssimitalia. Maan lipunkantajana avajaisissa toimi Luciana Aymar ja Sebastian Crismanich kantoi lippua päätöstilaisuudessa.
Maan ainoan kultamitalin voitti miesten taekwondossa kilpaillut Sebastian Crismanich. Hopeamitalin voitti naisten maahockeyjoukkue ja pronssia voitti miesten tenniksessä Juan Martin del Potro.
Julius Caesarin anatomia
Julius Caesarin anatomia on Joose Keskitalon kahdeksas studioalbumi, joka julkaistiin 3. maaliskuuta 2017 levymerkillä Helmi Levyt. Keskitalo on säveltänyt ja soitettanut kappaleet venäläisen bardin Bulat Okudzhavan käyttämällä vireellä, jonka hän oppi Tampereella. Kappaleista muotoutui erilaisia kuin Keskitalo oli tehdessään pyrkinyt. Albumi on ensimmäinen The Mystic Revelation of Teppo Repo -taustayhtyeen kanssa äänitetty albumi. Monet albumin kappaleet käsittelevät niin fyysisiä kuin henkisiäkin vankiloita, joihin ihmiset lukitsevat itsensä.
Radio Helsinki valitsi Julius Caesarin anatomian ilmestyttyään viikon albumiksi.
Albumi sai hyvän vastaanoton. Radio Helsinki kuvaili albumin taustayhtyeen antavan sille leikkisiä ja positiivisia piirteitä, ja piti sitä Keskitalon ehjimpänä kokonaisuutena. Aamulehden Arttu Rantakärkkä totesi Keskitalon ilmavan soitannan antavan kuulijalle mahdollisuuden huomata dynaamisen kitaransoiton lisäksi myös oivallisen laulunkirjoittamisen. Desibelin Heikki Väliniemi antoi albumille neljä tähteä viidestä. Hän piti albumia henkevänä, muttei hengellisenä, ja sanoi sen olevan ”kuin filosofin kynästä lähtenyt lohkaisu, joka on jäänyt elämään”, ja totesi siinä olevan paljon sulateltavaa. Jylkkärin arvostelija piti albumia edeltävää albumiakin parempana nappisuorituksena. Hän kehui taustayhtyeen tuovan musiikkiin monipuolisuutta ja groovea, sekä totesi teksteihin kykenevän eläytymään ilman kristillistä tai muutakaan vakaumusta. Savon Sanomien Venla-Vanamo Asikainen sanoi soittimien olevan sovitettuna haavoittuvan hienovaraisesti ja asiaankuuluvasti Keskitalon erinomaisten sanoitusten ympärille, ja piti sointuharmonioita ja tahtilajeja aiempaa monipuolisimpana. Soundin Pekka Laine antoi albumille niin ikään neljä tähteä viidestä, ja kuvaili albumin rauhaa ja mystistä lempeyttä sen kantavana voimana, ja kehui erityisesti kappaleiden sovituksia.
Kaikki kappaleet säveltänyt ja sanoittanut Joose Keskitalo.
Bishopstonen rautatieasema
Bishopstonen rautatieasema on rautatieasema lähellä Bishopstonen kylää Seafordissa East Sussexissa. Se on East Coastway Linesta haarautuvalla Seafordin radalla. Asemalle liikennöi Southern-junayhtiö. Bishopstonen asema sijaitsi aiemmin kilometrin päässä nykyisestä asemasta länteen, mutta uuden aseman valmistuttua 26. syyskuuta 1938 vanha suljettiin. Se avattiin kuitenkin uudestaan Bishopstone Beach Haltin nimellä, ja se pysyi auki vielä vuoteen 1942.
Vuonna 1938 valmistuneen asemarakennuksen on suunnitellut James Robb Scott. Art deco -rakennuksen sanotaan saaneen vaikutteita Charles Holdenin suunnittelemasta Arnos Groven metroasemasta. Sen piti olla keskipiste uudella asuinalueella, joka jäi lopulta rakentamatta toisen maaimansodan syttymisen vuoksi.
Asemaa käytti 30 934 matkustajaa kaudella 2014–2015.
Seafordin rautatieasema
Seafordin rautatieasema on rautatieasema Seafordin kaupungissa East Sussexissa. Se on East Coastway Linesta haarautuvan Seafordin radan pääteasema. Asemalle liikennöi Southern-junayhtiö.
Asema avattiin 1. kesäkuuta 1864. Sitä käytti 797 914 matkustajaa kaudella 2014–2015.
SOLUS
SOLUS on Saran vuonna 2016 julkaistu seitsemäs albumi. Albumi kokoaa yhteen yhtyeen kolme vain digitaalisesti julkaistua EP:tä.
Jiří Zídek (1944)
Jiří Zídek (s. 8. helmikuuta 1944 Praha) on Tšekkoslovakiaa edustanut, kilpauransa päättänyt koripalloilija.
Zídek saavutti Tšekkoslovakian miesten maajoukkueessa EM-hopeaa Suomesta 1967, missä hänet nimettiin turnauksen tähdistöviisikkoon, ja EM-pronssia Italiasta 1969. Kesäolympialaisissa hän sijoittui Tšekkoslovakian maajoukkueessa kahdeksanneksi Münchenissä 1972. Vuosien 1967 ja 1969 lisäksi Zídek pelasi EM-kilpailuissa vuosina 1963, 1965, 1971 ja 1973. Lisäksi Zídek pelasi vuosien 1970 ja 1974 MM-kilpailuissa.
Zídekin poika Jiří Zídek menestyi isänsä tavoin koripalloilijana.
Teheranin isku 2017
Teheranin terrori-isku tapahtui 7. kesäkuuta 2017 Iranin pääkaupungissa Teheranissa. Terroristit hyökkäsivat aikaisin aamulla Iranin parlamenttirakennukseen, jossa ammuttiin, sekä Ajatollah Khomeinin mausoleumiin, jossa itsemurhapommittaja räjäytti pommin. Iskuissa kuoli 12 ihmistä. Niiden tekijäksi ilmoittautui Isis.
Veijo Virsu
Veijo Vesa Elias Virsu (9. huhtikuuta 1941 Paavola – 25. marraskuuta 2018 Espoo) oli suomalainen neuropsykologi, Helsingin yliopiston professori.
Virsi valmistui Helsingin yliopistosta filosofian kandidaatiksi 1965, filosofian lisensiaatiksi ja tohtoriksi 1968. Hänen väitöskirjansa otsikko oli "Geometric illusion as categorization effects: a system of interpretation". Hän oli Helsingin ylipiston kokeellisen psykologian dosentti 1972–1980.
Virsu oli Helsingin ylioiston psykologian laitoksen assistentti 1965–1967, toimi tohtoritutkinnon jälkeen tutkijana Michiganin yliopistossa Yhdysvalloissa 1968–1970, Stanfordin yliopistossa Yhdysvalloissa 1969 ja Cambridgen yliopistossa Britanniassa 1970–1971. Tämän jälkeen Suomen Akatemian nuorempi tutkija 1972–1974 ja vanhempi tutkija 1974–1978. Useampaan otteeseen tutkijana Max Planckin biofysiikan instituutissa Saksan Göttingenissä vuosina 1975–1982. Helsingin yliopiston virkaatekevä psykologian professori vuosina 1978–1980 ja neuropsykologian professori vuodesta 1980 eläkkeelle jäämiseensä saakka, sittemmin emeritusprofessori.
Professori Virsu oli Suomalaisen Tiedeakatemian jäsen vuodesta 1991 ja Academia Europæan jäsen vuodesta 1994.
Hänen kirjallisen tuotantonsa pääteoksiin lukeutuu kirja "Aivojen muotoutuvuus ja kuntoutuminen" (1991). Virsu julkaisi yli 150 tieteellistä tutkimusartikkelia (esimerkiksi artikkelit "Naturessa" vuosina 1975, 1978 ja 1994). Hänellä on myös muita julkaisuja ja kirjoituksia psykologian ja aivotutkimuksen aloilta.
Bishopstone Beach Haltin rautatieasema
Bishopstone Beach Haltin rautatieasema oli rautatieasema lähellä Bishopstonen ja Tide Millsin kyliä East Sussexissa. Se oli East Coastway Linesta haarautuvalla Seafordin radalla. Asemalle liikennöi aluksi London, Brighton and South Coast Railway ja myöhemmin Southern Railways.
Asema avattiin 1. kesäkuuta 1864 nimellä Bishopstone. Sitä käyttivät lähinnä Tide Millsin vuorovesimyllyjen noin 60 työntekijää sekä alueen asukkaat. Asemalla oli yksi laituri sekä opastinrakennus, josta asemamestari hallitsi tasoristeystä sekä sivuraiteiden ja myllylle johtavan pistoraiteen vaihteita. Mylly lopetti toimintansa vuonna 1883, minkä jälkeen asema oli lähinnä lomalaisten käytössä. Myllylle johtanut pistoraide jäi paikoilleen 1920-luvulle asti. Linjan Newhaven Harbourin ja Seafordin välisestä osuudesta tehtiin kaksiraiteinen vuonna 1904. Tällöin myös Bishopstoneen tuli toinen laituri. Opastinrakennus ja sivuraiteet purettiin vuonna 1922. Asema sai uudeksi nimekseen Bishopstone Halt 1. elokuuta 1922.
Kun Hawth Hillin alueelle alettiin rakentaa asuntoja, sinne avattiin uusi Bishopstone Haltin rautatieasema, noin kilometrin päähän vanhasta asemasta itään, 26. syyskuuta 1938. Vanha asema suljettiin samana päivänä, mutta avattiin uudelleen jo 6. toukokuuta 1939. Se sai silloin nimen Bishopstone Beach Halt. Sodan alettua Tide Millsin kylä evakuoitiin vuonna 1940 ja sen rakennukset tuhottiin, koska arveltiin vihollisen voivan mahdollisesti hyödyntää niitä. Bishopstone Beach Haltin asema suljettiin lopulta 1. tammikuuta 1942.
Bishopstone Beach Haltin laitureista toinen on edelleen täysin ehjä, toisesta on poistettu reunakivet. Aseman nimikyltin betoninen alusta on myös yhä paikallaan.
Jiří Zedníček
Jiří Zedníček (s. 14. helmikuuta 1945) on Tšekkoslovakiaa edustanut, kilpauransa päättänyt koripalloilija.
Zedníček saavutti Tšekkoslovakian miesten maajoukkueessa EM-hopeaa Suomesta 1967, missä hänet nimettiin turnauksen arvokkaimmaksi pelaajaksi ja tähdistöviisikkoon, ja EM-pronssia Italiasta 1969. Kesäolympialaisissa hän sijoittui Tšekkoslovakian maajoukkueessa kahdeksanneksi Münchenissä 1972. Vuosien 1967 ja 1969 lisäksi Zedníček pelasi EM-kilpailuissa vuosina 1965, 1971 ja 1973. Lisäksi Zedníček pelasi vuosien 1970 ja 1974 MM-kilpailuissa.
Style (yhtye)
Style oli ruotsalainen pop-yhtye, jonka perustivat aiemmin Freestyle-yhtyeestä tunnetut Tommy Ekman, Christer Sandelin ja Gigi Hamilton. Yhtye oli aktiivinen vuosina 1983–1989. Yhtye hajosi musiikillisten erimielisyyksien seurauksena mutta palasi yhteen nostalgiakiertueelle Ruotsissa ja Norjassa vuonna 2006. Vuonna 2009 Ekman ja Sandelin julkaisivat Style:n nimissä kokoomalevyn "The Best of Style" jolla oli kaksi uutta kappaletta "När Jag Ser Dig" ja "Vill Ha Dej Igen", mutta sen pidempää paluuta ei ollut suunnitelmissa.
Post Malone
Austin Richard Post (s. 4. heinäkuuta 1995), taiteilijanimeltään Post Malone, on yhdysvaltalainen rap-artisti ja laulaja. Hän sai kuuluisuutta ”White Iverson” -singlellä, joka julkaistiin vuonna 2015. Post Malone julkaisi ensimmäisen albuminsa vuonna 2016.
Post esiintyi vuonna 2018 Blockfest -musiikkitapahtumassa, joka järjestetään Tampereen Ratina stadionilla.
Austin Richard Post syntyi New Yorkissa ja muutti perheensä kanssa Texasiin hänen ollessa kymmenenvuotias. Post alkoi soittamaan kitaraa ja kävi Crown the Empire -yhtyeen esiintymiskokeessa vuonna 2010, mutta hänet hylättiin, koska hänen kitarastaan hajosi kieliä esiintymisen aikana. Kitaransoiton kiinnostus alkoi suositusta "Guitar Hero" -videopelistä. Post alkoi myös tuottamaan omaa mixtapeaan 16-vuotiaana, joka toi hänelle kuuluisuutta koulussa.
Post muutti myöhemmin Los Angelesiin, jossa hän keksi nykyisen taiteilijanimensä. Hän tuotti vuonna 2015 ”White Iverson” -singlen, joka sai suurta suosiota YouTubessa. Suosionsa myötä hän nauhoitti uusia lauluja SoundCloudiinsa ja teki levytyssopimuksen Republic Recordsin kanssa.
Vuonna 2016 Post julkaisi "August 26" -mixtapen ja "Stoney"-albumin, joka saavutti platinastatuksen. Huhtikuussa 2018 ilmestyi Postin toinen studioalbumi, Beerbongs & Bentleys, joka on saavuttanut platinalevyn aseman Yhdysvalloissa. Hän on vieraillut myös YouTube-persoona H3H3Productionsin videoissa.
Xeno (pelisarja)
Xeno on Monolith Softin kehittämä science fiction roolipelisarja.
Sarjan on luonut Tetsuya Takahashi ollessaan SquareSoftilla. Myöhemmät osat on kehittänyt Monolith Soft.
Bussoli
Bussoli (ital.), käsisuuntakehä tai käsisuuntimakehä, on koje, jossa on magneettineula, tähystyslaite ja asteikko. Ne ovat maanmittauksessa käytettäviä kompasseja, joilla voidaan tehdä tarkempia havaintoja kulmanmittaamisessa ja suunnanmääräämisessä. Niillä voi suunnata kohteeseen ja mitata tarkempia kulmahavaintoja verrattuna tavanomaiseen kompassiin. Niiden lukemisessa voidaan käyttää reikätähtäintä, prismaa, linssejä ja peilejä.
Xenoblade Chronicles 2
Xenoblade Chronicles 2 on Monolith Softin kehittämä roolipeli, joka on jatkoa "Xenoblade Chronicles" -pelille. Peli on julkaistu Nintendo Switch -konsolille vuonna .
Peli on myynyt yli 1,3 miljoonaa kappaletta ja on kehittäjän eniten myynyt peli.
GameSpot antoi pelille arvosanaksi 7/10 arvostelussaan.
Game Rankings -kerääjäsivustolla pelillä on 82.49% pistettä.
Style
Style voi tarkoittaa seuraavia:
Clear (kappale)
Clear on yhdysvaltalaisen elektro-yhtyeen Cybotronin single vuodelta 1983. Kappaleen sävelsivät yhtyeen jäsenet Juan Atkins ja Richard Davis. Singleä ovat samplanneet useat rap- ja hip hop -artistit kuten Missy Elliott kappalessaan ”Lose Control” ja Poison Clan kappaleessaan ”Shake Whatcha Mama Gave Ya”.
"The Wire" -lehden vuoden 1997 artikkelin mukaan singleä myytiin 50 000 kappaletta.
”Clear” esiintyy muun muassa videopeleissä "" sekä "Watch Dogs 2".
Kambodžan jalkapalloliiga
Kambodžassa on pelattu maan jalkapalloliigaa vuodesta 1982 lähtien ja nykymuodossaan sarjaa on pelattu vuodesta 2005. Maan pääsarja pelataan 12 joukkueen sarjana, jonka voittaja on maan mestari. Mestarijoukkue selviytyy AFC Cupiin ja sarjan viimeinen putoaa alemmalle sarjatasolle.
Stanstedin lentoaseman rautatieasema
Stanstedin lentoaseman rautatieasema on rautatieasema Stanstedin lentoasemalla Essexissä. Se sijaitsee West Anglian pääradan haaralla. Sinne liikennöivät Abellio Greater Anglia -yhtiön Stansted Express -junavuorot Liverpool Streetin asemalta.
Asema avattiin 19. maaliskuuta 1991. Sitä käytti noin 4,5 miljoonaa matkustajaa kaudella 2014–2015.
Lao League
Laosissa on pelattu maan jalkapalloliigaa vuodesta 1990 lähtien. Maan pääsarja pelataan 8 joukkueen sarjana, jonka voittaja on maan mestari. Maan mestarijoukkue selviytyy AFC Cupiin.
V-League
V.League on Vietnamin jalkapallon korkein sarjataso. Sarjaa on pelattu vuodesta 1980 lähtien. Maan pääsarja pelataan 14 joukkueen sarjana, jonka voittaja on maan mestari. Mestarijoukkue selviytyy AFC:n mestarieen liigaan ja sarjan viimeinen putoaa alemmalle sarjatasolle.
David West
David Moorer West (s. 29. elokuuta 1980 Teaneck, New Jersey) on yhdysvaltalainen kilpauransa päättänyt koripalloilija, joka pelasi NBA:ssa vuosina 2003–2018. West voitti kaksi NBA:n mestaruutta, ja hänet valittiin kahdesti sarjan tähdistöotteluun.
New Orleans Hornets varasi isona laitahyökkääjänä pelanneen Westin NBA:han 18. vuorolla . Tätä ennen hän pelasi neljä kautta Xavierin yliopiston joukkueessa, joka on jäädyttänyt hänen pelinumeronsa. West edusti Hornetsia vuodet 2003–2011 ja pelasi tämän jälkeen Indiana Pacersissa, San Antonio Spursissa ja Golden State Warriorsissa. Warriorsissa West voitti NBA:n mestaruuden vuosina 2017 ja 2018. Hänet valittiin vuosien 2008 ja 2009 un.
West ilmoitti päättävänsä kilpauransa elokuussa 2018.
Leicesterin yliopisto
Leicesterin yliopisto () on Leicesterin kaupungissa Englannissa sijaitseva yliopisto. Sen pohjanan on vuonna 1921 perustetty "Leicestershire and Rutland College", joka vuonna 1927 vaihtoi nimensä muotoon "University College", Leicester. Vuonna 1957 se sai oikeuden toimi yliopistona ja nimi muutettiin muotoon "University of Leicester".
Leicesterin yliopisto sijoittui kansainvälisissä yliopistorankingeissa kohtuullisen korkealle. Esimerkiksi vuoden 2017 Times Higher Education -listauksessa se sai maailmanlaajuisesti sijaluvun 172.
Ian Clark
Ian Patrick Clark (s. 7. maaliskuuta 1991 Memphis, Tennessee) on yhdysvaltalainen koripalloilija, joka on pelannut NBA:ssa vuodesta 2013 lähtien. Hän on pelipaikaltaan heittävä takamies.
Clark pelasi neljä kautta Belmontin yliopiston joukkueessa. Häntä ei varattu NBA:han . Hän aloitti NBA-uransa Utah Jazzin sopimuspelaajana saaden useita komennuksia D-liigaan. Vuonna 2015 Clark siirtyi Denver Nuggetsiin ja edelleen Golden State Warriorsiin. Hän voitti Warriorsissa NBA:n mestaruuden vuonna 2017. Tämän jälkeen hän siirtyi New Orleans Pelicansiin.
Peter Clark
Peter Alan Clark (s. ) on syntyjään englantilainen Euroopan kaupunkihistorian emeritusprofessori Helsingin yliopistolla (2000-2011).
"Hän opiskeli Oxfordin yliopistossa vuodet 1963–1966 (Balliol College), ja suoritti alemman korkeakoulututkinnon 1966 modernista historiasta. Maisteri (M.A.) Oxfordin yliopistosta vuonna 1971. Hän sai kunniatohtorin arvon Tukholman yliopistosta vuonna 2010.
Clark toimi tutkijana (Research Fellow) Oxfordissa vuosina 1968–1972 ja Princetonin yliopistossa (Institute for Advanced Study) 1972–1973. Leicesterin yliopistossa luennoijana ja opettajana (reader) vuodesta 1975, sittemmin talous- ja sosiaalihistorian professorina 1985–1999 ja kaupunkihistorian keskuksen (Centre for Urban History) johtaja 1985-1999. Vuosina 1987-1988 vierailevana professorina William and Mary Collegeessa, Yhdysvaltain Virginiassa. Helsingin yliopiston kaupunkihistorian professori vuosina 2000–2011."
Professori Clark on ollut Suomalaisen Tiedeakatemian ulkomainen jäsen vuodesta 2006 ja Academia Europæan jäsen vuodesta 2011. 
Peter Clarkin julkaisuihin kuuluvat muun muassa:
Elsenhamin rautatieasema
Elsenhamin rautatieasema on rautatieasema Elsenhamin kylässä Essexissä. Se sijaitsee West Anglian pääradalla. Asemalle liikennöi Abellio Greater Anglia.
Asema avattiin 30. heinäkuuta 1845. Sitä käytti 194 738 matkustajaa kaudella 2014–2015.
Roydonin rautatieasema
Roydonin rautatieasema on rautatieasema Roydonin kylässä Essexissä. Se sijaitsee West Anglian pääradalla. Asemalle liikennöi Abellio Greater Anglia.
Roydonin asema avattiin 9. elokuuta 1841. Sen vuonna 1844 rakennetun asemarakennuksen on suunnitellut Francis Thompson. Asemaa käytti 142 516 matkustajaa kaudella 2014–2015.
Hypervalenttinen molekyyli
Hypervalenttinen molekyyli on molekyyliyhdiste, jossa jollain atomilla vaikuttaa olevan enemmän elektroneja kuin oktettiin tarvittavat kahdeksan. Hypervalenttisia molekyylejä muodostavat erityisesti pääryhmien 15–18 alkuaineet, jotka sijaitsevat kolmannessa tai sitä suuremmissa jaksoissa. Esimerkkejä hypervalenttisista yhdisteistä ovat muun muassa rikkiheksafluoridi, fosforipentakloridi ja ksenontetrafluoridi. Termin hypervalenttinen yhdiste esitti ensimmäisenä professori Jeremy I. Musher vuonna 1969 kuvaamaan pääryhmien raskaampien alkuaineiden molekyylien ja kompleksien rakennetta.
Hypervalenttisten molekyylien sitoutuminen ja rakenne on pitkään ollut kiinnostuksen ja myös tieteellisten erimielisyyksien kohteena. Nykyään yleisimmin hyväksytyssä mallissa hypervalenttisissa yhdisteissä elektronit ovat delokalisoituneet useiden sitovien ja hajottavien molekyyliorbitaalien kesken. Eräät tutkijat katsovat, että hypervalenttiset yhdisteet eivät itse asiassa riko oktettisääntöä, ja koko käsite tulisi siksi hylätä harhaanjohtavana. Näkemyksensä he perustavat laskennallisiin ab initio -malleihin, joiden mukaan esimerkiksi rikkiheksafluoridissa rikin valenssielektronien määrä ei ylitä kahdeksaa.
Miss Gay Finland
Miss Gay Finland on Helsinki Pride -viikolla järjestettävä kilpailu, jonka tarkoituksena on edistää seksuaalivähemmistöjen tasa-arvoa ja yhteisöllisyyttä sekä kannustaa olemaan ylpeästi oma itsensä. Kilpailu järjestettiin ensimmäistä kertaa vuonna 2013.
Miss Gay Finlandiksi valitaan vuodeksi kerrallaan valovoimainen, fiksu ja persoonallinen ihminen toimimaan hyvän tahdon lähettiläänä ja esikuvana suomalaisille seksuaali- ja sukupuolivähemmistöille. Kilpailu tukee vuosittain vaihtuvaa hyväntekeväisyyskohdetta. Miss Gay Finland 2018 valittiin 15. kesäkuuta 2018. Finaaleissa valittiin voittajan lisäksi tekstiviestiäänien perusteella yleisön suosikki, sekä toinen ja kolmas sija. Teksiviestiäänestyksen tuotot menivät translaki-kampanjalle. Kilpailun järjestäjinä toimivat tapahtuman perustaja Kristiina Puukko yhdessä aiemmista voittajista ja finalisteista koostuvan työryhmän sekä kilpailun pääyhteistyökumppanin ravintola DTM:n kanssa.
Naiset ja lapset ensin
Naiset ja lapset ensin on periaate, jonka mukaan onnettomuustilanteessa, kuten laivan upotessa, pyritään pelastamaan ensimmäisinä naiset ja lapset ja vasta viimeisinä aikuiset miehet, jos kaikkien pelastuminen ei vaikuta todennäköiseltä. Sitä on pidetty osoituksena miesten ritarillisuudesta. ”Naiset ja lapset ensin” -periaatteen soveltaminen merionnettomuuksissa on todellisuudessa harvinaista, mutta se on tullut kuuluisaksi varsinkin vuoden 1912 RMS "Titanicin" uppoamisesta. Kansainvälinen merioikeus ja merenkulun turvallisuutta säätelevä SOLAS-sopimus eivät tunne koko periaatetta eivätkä kehota asettamaan pelastustilanteessa mitään ihmisryhmää etusijalle. Ainoastaan liikuntarajoitteisille on turvattava muita helpompi pääsy pelastusveneisiin.
Periaatteen kerrotaan saaneen alkunsa brittiläisen joukkojenkuljetusaluksen HMS "Birkenheadin" uppoamisesta Etelä-Afrikan rannikolla helmikuussa 1852. "Birkenheadilla" ei ollut tarpeeksi pelastusveneitä, joten matkustajina olleet 26 naista ja lasta saatettiin ensimmäisinä pelastusveneisiin, kun taas 480 miessotilaasta suurin osa hukkui tai joutui haiden syömäksi. Englannissa käytettiin tämän jälkeen myös nimitystä "Birkenhead drill" (”Birkenhead-sulkeiset”) tilanteesta, jossa merimiehet ja sotilaat seisoivat kannella odottamassa naisten ja lasten nousemista pelastusveneisiin. Ilmaus ”naiset ja lapset ensin” esiintyi tiettävästi ensimmäisen kerran eräässä vuonna 1860 julkaistussa englantilaisessa romaanissa.
Kuuluisaksi ”naiset ja lapset ensin” -periaate tuli matkustajalaiva "Titanicin" uppoamisesta vuonna 1912. Koska pelastusveneitä oli vain puolelle matkustajista, "Titanicin" kapteeni Edward Smith määräsi pelastamaan naiset ja lapset ensin. Pelastusveneitä lastanneet perämiehet William Murdoch ja Charles Lightoller tulkitsivat määräystä eri tavoin: täyttääkseen pelastusveneet Murdoch pelasti myös miehiä, vaikka naisia ja lapsia oli vielä laivassa, kun taas Lightoller laski pelastusveneitä vesille puolityhjinä, jos niihin ei riittänyt tarpeeksi naisia ja lapsia. Käskyn epäjohdonmukaisesta soveltamisesta huolimatta "Titanicin" naisista ja lapsista pelastui huomattavasti suurempi osuus kuin miehistä.
Vuonna 2012 ruotsalaisessa Uppsalan yliopistossa tehtiin tutkimus, jossa vertailtiin pelastuneiden suhteellisia määriä 18 suuressa merionnettomuudessa vuosina 1852–2011. Tulosten mukaan miehiä oli useimmissa tapauksissa pelastunut suhteessa selvästi enemmän kuin naisia, aikuisia huomattavasti enemmän kuin lapsia ja miehistön jäseniä enemmän kuin matkustajia. "Titanicin" todettiin olleen kaikissa suhteissa lähinnä poikkeus. Myös toinen "Titanicin" uppoamisesta kuuluisaksi tullut periaate, ”kapteeni uppoaa laivansa mukana”, todettiin useimmissa tapauksissa myytiksi.
Mixcoatl
Mixcoatl ("pilvikäärme") on asteekkien metsästyksen ja sodan jumala sekä pohjantähden jumala. Mixcoatl on Cihuacoatlin poika ja Quetzalcoatlin ja Huitzilopochtlin isä.
CodeXL
CodeXL (aiemmin nimellä AMD CodeXL) on ohjelmien profilointiin tarkoitettu ohjelmistopaketti, joka tukee profilointia CPU:lla ja GPU:lla.
Ohjelma on saatavilla Linuxille ja Windowsille ja tukee sekä aika- että tapahtumapohjaista profilointia.
AMD on julkaissut ohjelman avoimena lähdekoodina vuonna 2016. Ohjelma integroituu Visual Studion kanssa.
Diary
Diary on emo-yhtye Sunny Day Real Estaten esikoisalbumi. Albumia pidetään merkittävänä emo-albumina, koska se vaikutti suuresti toisen aallon emo-musiikkiin. Albumi on remasteroitu vuonna 2009, joka sisältää kaksi bonuskappaletta.
Jugorock
Jugorock tarkoittaa entisen Jugoslavian sosialistisen liittotasavallan (Jugoslavian SLT, () alueella kukoistanutta pop- ja rock-musiikkikulttuuria, jonka perintö vaikuttaa edelleen entisten osatasavaltojen Serbian, Kroatian, Montenegron, Slovenian, Bosnia-Hertsegovinan ja Makedonian sekä itsehallinnollisilla Kosovon ja Vojvodinan alueilla. Jugorock oli osa toisen Jugoslavian eli Jugoslavian SLT:n maailmanlaajuisesti laajaa musiikkikulttuuria, jonka nousu alkoi 1950- ja 1960-luvuilla. Petar Janjatovićin toimittama YU Rock enciklopedija laskee jugorockin alkuvuodeksi vuoden 1960. Ljubodrag Dimićin väitöskirja lähtee jo vuoden 1956 lähtökohdista. Jugoslavia oli ensimmäinen Eurovisionin laulukilpailuun liittynyt sosialistinen maa vuonna 1961. Jugoslavian hallinto suhtautui myönteisesti musiikkikulttuurin kehittämiseen ja tukemiseen. Musiikki toimi keskeisenä yleisjugoslavialaisen identiteetin ja yhtenäiskulttuurin luojana, minkä takia se on myös nykyään oleellinen osa jugonostalgiaa. 1960-luvulta alkaen alettiin järjestää useita musiikkifestivaaleja eri puolilla maata, kuten Opatijassa, Splitissä, Belgradissa, Skopjessa, Sarajevossa ja Štipissä.
Jugorock käsitteenä kattaa ainoastaan Jugoslavian SLT:n ajan eli vuosiin 1991-1992 asti. Jugoslavian liittotasavallan eli ns. tynkä-Jugoslavian aikaa ei yleensä tähän lasketa. Jugorockin synonyymina käytetään myös nimitystä "YU Rock". Vuonna 1984 Bob Geldofin järjestämän Live Aid-tapahtuman Jugoslavian-osuuden nimikin oli "YU Rock Missija". Tätä Belgradin Punaisen Tähden stadionilla järjestettyä suurkonserttia pidetään yhtenä jugorockin merkkitapahtumana.
Jugorockin julkaisuyhtiöt olivat Jugoton (Zagreb), PGP-RTB (Belgrad), Suzy (Zagreb), ZKP RTLJ (Ljubljana), Diskoton (Sarajevo) ja Jugodisk (Belgrad). Tärkeimmät keskuspaikat olivat Belgrad, Zagreb, Sarajevo, mutta myös Ljubljana ja Skopje. Erityisesti Sarajevo on tunnettu omasta koulukunnastaan, jonka keskusyhtyeitä ja -hahmoja olivat Bijelo Dugme, Indexi ja Dino Merlin. Jugorock musiikki oli pääasiassa serbokroaatinkielistä, jekaavin (Zagreb, Sarajevo) tai ekaavin (Belgrad) standardilla laulettuna. Serbokroaatin ylivalta suosi akselia Belgrad-Zagreb-Sarajevo, mutta serbokroaatinkielisellä musiikilla oli suosionsa myös muissa eteläslaavilaisilla tasavalloissa eli Sloveniassa ja Makedoniassa sekä myös albaanienemmistöisessä Kosovossa sekä serbienemmistöisessä mutta monietnisessä Vojvodinassa.